Irena Lekapene
Irena Lekapene (grč. Ειρήνη Λακαπηνή) bila je grčka plemkinja te carica Bugara kao žena cara Petra I Bugarskog. Rođena je kao Marija (Μαρία); kćerka grčkog plemića Kristofora Lakapena i njegove žene, Auguste Sofije. Preko oca je bila unuka bizantijskog cara Romana I Lakapena te nećakinja Teofilakta, patrijarha Konstantinopolja. Roman I je dogovorio Mariji brak s Petrom nakon šta je Petar napao Trakiju. Petar je bio spreman na primirje te je oženio Mariju 8. novembra 927, koja je dobila ime Irena ("mir"). Bilo je to prvi put u historiji da se bizantijska princeza udaje za stranog vladara te je car Konstantin VII Porfirogenet to kasnije kritizirao. Ovo su djeca Irene i Petra I: Plenimir Bugarski Boris II Bugarski Roman Bugarski